CELEX: 52004PC0426
Language: fi
Date: 2004-06-15
Title: Ehdotus neuvoston päätös Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen 84 artiklan täytäntöönpanosta assosiaationeuvostossa vahvistettavasta yhteisön kannasta

Avis juridique important

|

52004PC0426

Ehdotus neuvoston päätös Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen 84 artiklan täytäntöönpanosta assosiaationeuvostossa vahvistettavasta yhteisön kannasta  /* KOM/2004/0426 lopull. */  

Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen 84 artiklan täytäntöönpanosta assosiaationeuvostossa vahvistettavasta yhteisön kannasta(komission esittämä)PERUSTELUT1. Assosiaatiosopimukset ovat Euroopan unionin ja Barcelonan prosessiin osallistuvien maiden suhteiden oikeusperusta.2. EU:n ja eteläisen Välimeren alueen maiden suhteet muuttuvat teknisesti yhä monimutkaisemmiksi, kun Euro-Välimeri-sopimuksia ja Euro-Välimeri-kumppanuutta pannaan täytäntöön, minkä vuoksi sopimusten täytäntöönpanoelinten toiminta on mukautettava muissa EU:n tekemissä kansainvälisissä sopimuksissa määrättyjen elinten toiminnan kaltaiseksi. Muiden assosioituneiden maiden assosiaatiokomiteoihin on perustettu alakomiteoita seuraamaan kumppanuuden ensisijaisten tavoitteiden täytäntöönpanoa ja lainsäädäntöjen lähentymistä.3. Maat, joiden kanssa on voimassa Euro-Välimeri-sopimus, ovat jo pyytäneet yhteistyön lisäämistä sopimusten soveltamisalaan kuuluvilla aloilla. Parhaillaan on Barcelonan prosessin yhteydessä meneillään joitakin alueellisen tason toimia, ja kahdenvälisellä tasolla komission yksiköt pyrkivät vastaamaan maiden pyyntöihin tapauskohtaisesti. EU:n ja Marokon assosiaatiosopimus tuli voimaan 1. maaliskuuta 2000. Siinä määrätään vapaakauppa-alueen perustamisesta EU:n ja Marokon välille viimeistään 28. helmikuuta 2012. Marokon hallitus on useaan otteeseen ilmaissut toiveensa syventää suhteitaan unioniin. Se ei tavoittele unioniin liittymistä, mutta toivoisi assosiaatiota syvempiä suhteita. Se katsookin, ettei vapaakauppa-alueen perustaminen ole päämäärä sinänsä, vaan pääasiallisena tavoitteena on lisätä kumppanien talouksien ja yhteiskuntien keskinäistä vuorovaikutusta sekä institutionaalista lähentymistä yhteisesti sovittujen täydentävien järjestelyjen ja tarkoituksenmukaisten oikeudellisten välineiden avulla.4. EU:n toimivalta määrää puitteet, joissa sen suhteet Välimeren alueen maihin voivat kehittyä koko Barcelonan prosessin johdonmukaisuuden ja tasapainon varmistavalla tavalla. Euroopan unioni on jo päättänyt perustaa assosiaatiokomitean yhteyteen alakomiteoita asianmukaisen institutionaalisen kehyksen luomiseksi yhteistyön tiivistämistä varten. Marokosta tulee ensimmäinen Välimeren etelärannan maa, jonka kanssa toimintakehys on muodostettu. Alakomiteat aloittavat toimintansa sitä mukaa kuin sopimuspuolet sopivat tavoitteista, menettelytavoista ja ohjelmasta.5. Marseille'ssa marraskuussa 2000 pidetyn konferenssin päätelmissä toivotaan tavoitteiden laajentamista ja EU:n ja Välimeren alueen maiden suhteiden syventämistä assosiaatiosopimusten puitteissa. Tällä on käytännön merkitystä myös sopimusten täytäntöönpanoelimille. Kyseisten kokousten päätelmissä sekä Valencessa huhtikuussa 2002 sovitussa toimintasuunnitelmassa vahvistetaan yhteiset sitoumukset ja painotetaan tarvetta ja halua lisätä ponnisteluja ihmisoikeuksien edistämiseksi.6. Ihmisoikeudet ja perusvapaudet kuuluvat erottamattomasti ja olennaisen tärkeänä osana toimintakehykseen, joka ohjaa Euroopan unionin ja sen Välimeren alueeseen kuuluvien kumppanien suhteita yhtäältä alueellisesti Barcelonan prosessin/Euro-Välimeri-kumppanuuden yhteydessä ja toisaalta kaikkien Välimeren alueen maiden kanssa jo tehtyjen tai neuvotteluvaiheessa olevien kahdenvälisten assosiaatiosopimusten kautta.7. Tätä varten komissio ehdottaa, että assosiaatiosopimuksessa määrättyjen tai sillä perustettujen komiteoiden ja ryhmien lisäksi perustetaan virallisesti ihmisoikeuksia, demokratisoitumista ja hallintotapaa käsittelevä komitea.8. Organisatoriselta kannalta alakomitean puheenjohtajuuteen sovelletaan EU:n osalta samoja sääntöjä kuin assosiaatiokomitean puheenjohtajuuteen. Yhteisön toimivaltaan kuulumattomista asioista keskusteltaessa alakomitean puheenjohtajana toimii neuvoston puheenjohtaja, joka esittää myös jäsenvaltioiden kannan. Tällöin komissio osallistuu alakomitean kokouksissa täysipainoisesti toiminnan suuntaviivojen ja tavoitteiden määrittelyä koskevaan työhön.9. Alakomitean tarkoitus ja toimiala sekä täytäntöönpanomenettelyt esitetään oheisessa työjärjestyksessä. Alakomitean tehtävistä ja työjärjestyksestä on keskusteltu epävirallisesti Marokon viranomaisten kanssa.Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen 84 artiklan täytäntöönpanosta assosiaationeuvostossa vahvistettavasta yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,ottaa huomioon komission ehdotuksen  [1],[1]  EUVL C [...], [...], s. [...].sekä katsoo seuraavaa:(1) Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehty Euro-Välimeri-sopimus tehtiin 24 päivänä tammikuuta 2000.(2) Sopimuksen 84 artiklan mukaan assosiaationeuvosto voi päättää sopimuksen täytäntöönpanossa tarvittavan työryhmän tai elimen perustamisesta,ON PÄÄTTÄNYT SEURAAVAA:Ainoa artiklaEuroopan yhteisöjen ja niiden jäsenvaltioiden sekä Marokon välisestä assosiaatiosta tehdyllä Euro-Välimeri-sopimuksella perustetussa assosiaationeuvostossa vahvistettava yhteisön kanta, joka koskee kyseisen sopimuksen 84 artiklan täytäntöönpanoa, perustuu tämän päätöksen liitteenä olevaan ehdotukseen assosiaationeuvoston päätökseksi.Tehty Brysselissä [...]Neuvoston puolestaPuheenjohtajaLIITELuonnos:EU:N JA MAROKON ASSOSIAATIONEUVOSTON PÄÄTÖSIhmisoikeuksia, demokratisoitumista ja hallintotapaa käsittelevän alakomitean perustamisestaEU:n ja Marokon assosiaationeuvosto, jokaottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosiaatiosta tehdyn Euro-Välimeri-sopimuksen,sekä katsoo seuraavaa:(1) EU:n ja Marokon välille perustetaan vapaakauppa-alue 28 päivään helmikuuta 2012 mennessä.(2) EU:n ja eteläisen Välimeren alueen maiden suhteet muuttuvat teknisesti yhä monimutkaisemmiksi, kun Euro-Välimeri-sopimuksia ja Euro-Välimeri-kumppanuutta pannaan täytäntöön.(3) Kumppanuuden ensisijaisten tavoitteiden toteuttamista ja lainsäädäntöjen lähentymistä on seurattava. EU:n toimivalta määrää puitteet, joissa sen suhteet Välimeren alueen maihin voivat kehittyä koko Barcelonan prosessin johdonmukaisuuden ja tasapainon varmistavalla tavalla.(4) Euroopan unioni on jo päättänyt perustaa assosiaatiokomitean yhteyteen alakomiteoita asianmukaisen institutionaalisen kehyksen luomiseksi yhteistyön tiivistämistä varten.(5) Ihmisoikeudet ja perusvapaudet kuuluvat erottamattomasti ja olennaisen tärkeänä osana toimintakehykseen, joka ohjaa Euroopan unionin ja sen Välimeren alueeseen kuuluvien kumppanien suhteita.Sopimuksen 84 artiklan mukaan voidaan perustaa sopimuksen täytäntöönpanossa tarvittavia työryhmiä tai elimiä,ON PÄÄTTÄNYT SEURAAVAA:Ainoa artiklaEuroopan unionin ja Marokon assosiaatiokomitean alaisuuteen perustetaan ihmisoikeuksia, demokratisoitumista ja hallintotapaa käsittelevä alakomitea, ja hyväksytään sen työjärjestys, joka esitetään liitteessä 1.Alakomitea työskentelee assosiaatiokomitean alaisuudessa ja antaa sille kertomuksen kunkin kokouksensa jälkeen. Alakomitealla ei ole päätösvaltaa.Assosiaatiokomitea toteuttaa muut tarvittavat toimenpiteet alakomitean toiminnan asianmukaisuuden varmistamiseksi ja ilmoittaa toimenpiteistä assosiaationeuvostolle.Tämä päätös tulee voimaan päivänä, jona se tehdään.Tehty ... ...Assosiaationeuvoston puolestaLIITE 1TyöjärjestysEU:n ja Marokon alakomitea nro 7Ihmisoikeudet, demokratisoituminen ja hallintotapa1. Kokoonpano ja puheenjohtajuusAlakomitea koostuu Euroopan komission ja Marokon hallituksen edustajista ja sen puheenjohtajina toimivat molemmat sopimuspuolet vuorotellen. Jäsenvaltioille ilmoitetaan alakomiteoiden kokouksista, ja ne kutsutaan mukaan kokouksiin. Keskusteltaessa asioista, jotka eivät kuulu yhteisön toimivaltaan, alakomitean puheenjohtajana toimii Euroopan unionin osalta neuvoston puheenjohtaja, joka ilmaisee myös jäsenvaltioiden kannan. Tällöin komissio osallistuu alakomitean kokouksissa täysipainoisesti toiminnan suuntaviivojen ja tavoitteiden määrittelyä koskevaan työhön.2. AsemaAlakomitea työskentelee assosiaatiokomitean alaisuudessa, jolle se antaa kertomuksen kunkin kokouksen jälkeen. Alakomitealla ei ole päätösvaltaa. Se voi kuitenkin tehdä ehdotuksia assosiaatiokomitealle.3. ToimialaAlakomitea tarkastelee assosiaatiosopimuksen täytäntöönpanoa jäljempänä luetelluilla aloilla. Se arvioi erityisesti lainsäädäntöjen lähentämisessä, täytäntöönpanossa ja soveltamisessa tapahtunutta edistystä. Tarvittaessa tarkastellaan julkishallinnon alan yhteistyötä. Alakomitea arvioi jäljempänä luetelluilla aloilla tapahtunutta edistystä ja tarkastelee niillä mahdollisesti ilmeneviä ongelmia ja ehdottaa toimia niiden ratkaisemiseksi.3. a - Oikeusvaltio, hyvä hallintotapa ja demokratia, erityisesti demokratian ja oikeusvaltion lujittaminen; tuomioistuinlaitoksen riippumattomuus ja mahdollisuus saattaa asiansa sen käsiteltäväksi.3. b - Ihmisoikeuksia ja perusvapauksia koskevien kansainvälisten yleissopimusten ja niihin liittyvien pöytäkirjojen ratifiointi ja täytäntöönpano.3. c - Hallinnolliset valmiudet ja kansalliset instituutiot.Luettelo ei ole tyhjentävä, vaan assosiaatiokomitea voi erityisesti alueohjelman toteuttamisen yhteydessä lisätä siihen muita alaan liittyviä aiheita, myös horisontaalisia kysymyksiä kuten tilastointi.Kussakin alakomitean kokouksessa voidaan käsitellä yhtä, useampaa tai kaikkia edellä luetelluista aloista.4. SihteeristöEuroopan komission virkamies ja Marokon hallituksen virkamies toimivat yhdessä alakomitean pysyvinä sihteereinä.Kaikki alakomiteaa koskevat tiedonannot toimitetaan sihteereille.5. KokouksetAlakomitea kokoontuu aina tarpeen vaatiessa. Kokous voidaan kutsua koolle jommankumman sopimuspuolen pyynnöstä, jonka asianomainen sihteeri toimittaa toiselle sopimuspuolelle. Toisen sopimuspuolen sihteeri vastaa alakomitean kokouksen koollekutsumista koskevaan pyyntöön 15 työpäivän kuluessa.Erityisen kiireellisissä tapauksissa alakomitea voidaan kutsua koolle lyhyemmällä varoitusajalla sopimuspuolten sopimuksen mukaan. Koollekutsumista koskevat pyynnöt on tehtävä kirjallisesti.Alakomitean kokoukset pidetään sopimuspuolten yhteisesti sopimana ajankohtana ja niiden yhteisesti sopimassa paikassa.Asianomainen sihteeri kutsuu kokoukset koolle puheenjohtajaa kuultuaan. Ennen kutakin kokousta kummankin sopimuspuolen valtuuskunnan aiottu kokoonpano ilmoitetaan puheenjohtajalle.Alakomitea voi molempien sopimuspuolten suostumuksella kutsua kokouksiinsa asiantuntijoita saadakseen tarvittavia erityistietoja.6. Kokousten esityslistaAsioiden ottamista alakomitean esityslistalle koskevat pyynnöt toimitetaan alakomitean sihteereille.Puheenjohtaja laatii alustavan esityslistan kutakin kokousta varten. Alakomitean sihteeri toimittaa sen toiselle sopimuspuolelle vähintään kymmenen päivää ennen kokouksen alkua.Alustavaan esityslistaan sisältyvät asiat, joiden esityslistalle ottamista koskeva pyyntö on toimitettu sihteereille vähintään 15 päivää ennen kyseisen kokouksen alkua. Käsiteltäviä asioita koskevat asiakirjat on toimitettava molemmille sopimuspuolille siten, että ne ovat perillä vähintään seitsemän päivää ennen kokousta. Erityisissä ja/tai kiireellisissä tapauksissa määräaikoja voidaan lyhentää kummankin sopimuspuolen suostumuksella.Alakomitea vahvistaa esityslistan kunkin kokouksen alussa.7. PöytäkirjaAlakomitean sihteerit laativat kunkin kokouksen jälkeen pöytäkirjan ja hyväksyvät sen. Sihteerit toimittavat jäljennöksen pöytäkirjasta sekä alakomitean ehdotukset assosiaatiokomitean sihteereille ja puheenjohtajalle.8. AvoimuusEllei toisin päätetä, alakomitean kokoukset eivät ole avoimia eivätkä kokousasiakirjat ole julkisesti saatavilla.&gt;TAULUKON PAIKKA&gt;